Šehbazas Šarifas

Šehbazas Šarifas (میاں محمد شہباز شریف; g. 1951 m. rugsėjo 23 d. Lahore) – Pakistano politikas, verslininkas, šalies ministras pirmininkas (nuo 2022 m.).WHO IS SHEHBAZ SHARIF?. Business Standard. Nuoroda tikrinta 2023-01-27.

Brolis – triskart Pakistano premjeras Navazas Šarifas.Shehbaz Sharif: Here's all you need to know about Pakistan's new prime minister. Hindustan Times. Nuoroda tikrinta 2023-01-27.

 Biografija 
Šehbazas Šarifas gimė Lahore, išeivių iš Kašmyro šeimoje. Tėvas buvo kilęs iš Anantnago, o motina – iš Pulvamos.

Š. Šarifas Lahoro GC universitete įgijo menų bakalauro laipsnį. Baigęs studijas, prisijungė prie šeimai priklausančios kompanijos „Ittefaq Group“.

Į politiką įsitraukė XX a. 9-ojo dešimtmečio viduryje drauge su vyresniuoju broliu Navazu, 1988 m. išrinktas į Pandžabo asamblėją. 1990 m. Š. Šarifas išrinktas į Pakistano nacionalinę asamblėją, o 1993 m. – vėl į Pandžabo asamblėją, tapo opozicijos lyderiu.Profile: Shehbaz Sharif – the new PM of Pakistan. Dawn.com. Nuoroda tikrinta 2023-01-27. 1997 m. broliui Navazui tapus Pakistano premjeru, Š. Šarifas užėmė Pandžabo vyriausiojo ministro postą. Šias pareigas broliai užėmė iki 1999 m., kai įvyko karinis perversmas ir į valdžią atėjo generolas Pervezas Mušarafas. Aštuonerius metus praleidęs tremtyje Saudo Arabijoje, Š. Šarifas su šeimos nariais į Pakistaną grįžo 2007 m. Netrukus po sugrįžimo, 2008 m., Š. Šarifas vėl tapo Pandžabo vyriausiuoju ministru. Dar sykį šis postas jam atiteko 2013 m. Vadovaujant Š. Šarifui, daug investuota į infrastruktūrą.Explained: Who is Shehbaz Sharif, Pakistan’s new Prime Minister?. The Indian Express. Nuoroda tikrinta 2023-01-27.

2017 m., diskalifikavus brolį Navazą, Š. Šarifas išrinktas Pakistano musulmonų lygos (N) prezidentu, o 2018 m. tapo opozicijos lyderiu.

2020 m. Š. Šarifas suimtas dėl įtarimų pinigų plovimu ir nepagrįstomis pajamomis. Kalėjime praleidęs keletą mėnesių, galiausiai buvo paleistas už užstatą. Pats Š. Šarifas kaltinimus atmetė kaip politiškai motyvuotus.Who is Shahbaz Sharif, Pakistan's new prime minister?. Deutsche Welle. Nuoroda tikrinta 2023-01-27.

Nušalinus premjerą Imraną Chaną, 2022 m. balandžio 11 d. prisaikdintas premjeru.

2024 m. kovo 3 d. šalies parlamento išrinktas antrai kadencijai.

 Pažiūros 
Skirtingai nuo brolio Navazo, Š. Šarifas laikosi nuosaikesnio požiūrio į kariuomenės vaidmenį šalies gyvenime.

 Asmeninis gyvenimas 
Š. Šarifas vedė penkiskart. 1973 m. susituokė su pussesere Nusrat, su ja susilaukė dviejų sūnų ir trijų dukterų. Taip pat turi dukrą iš buvusios santuokos su Aaliya.New Pak PM Shehbaz Sharif married 5 times? Details of his ‘colourful’ marital life here. Newsroompost.com. Nuoroda tikrinta 2023-01-27. 2003 m. susituokė su antrąja žmona Tehmina.

 Išnašos 

Kategorija:Pakistano ministrai pirmininkai